CELEX: 62014TN0670
Language: el
Date: 2014-09-19 00:00:00
Title: Υπόθεση T-670/14: Προσφυγή της 19ης Σεπτεμβρίου 2014 — Milchindustrie-Verband και Deutscher Raiffeisenverband κατά Επιτροπής

1.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/30
            
         Προσφυγή της 19ης Σεπτεμβρίου 2014 — Milchindustrie-Verband και Deutscher Raiffeisenverband κατά Επιτροπής
   (Υπόθεση T-670/14)
   (2014/C 431/53)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσες: Milchindustrie-Verband e.V. (Βερολίνο, Γερμανία), Deutscher Raiffeisenverband e.V. (Βερολίνο) (εκπρόσωποι: I. Zenke και T. Heymann, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την ανακοίνωση 2014/C 200/01 της καθής, της 28ης Ιουνίου 2014, περί των κατευθυντηρίων γραμμών σχετικά με τις κρατικές ενισχύσεις για την προστασία του περιβάλλοντος και την ενέργεια (2014 έως 2020), καθόσον δεν κατονομάζεται σ’ αυτήν, στο παράρτημα 3, η μεταποιητική βιομηχανία γάλακτος (NACE 10.51) παρ’ όλον ότι πληροί τα κριτήρια που αναφέρονται στις κατευθυντήριες γραμμές στο τμήμα 37.2·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, οι προσφεύγουσες προβάλλουν τρεις λόγους.
   
               1.
            
            
               Πρώτος λόγος: Υπέρβαση της διακριτικής ευχέρειας λόγω προδήλου πλάνης περί την εκτίμηση κατά την επιλογή της περιόδου αναφοράς.
               
                           —
                        
                        
                           Οι προσφεύγουσες υποστηρίζουν στο πλαίσιο αυτό ότι η καθής, θέτοντας τις κατευθυντήριες γραμμές σχετικά με τις κρατικές ενισχύσεις για την προστασία του περιβάλλοντος και την ενέργεια (2014-2020 (1)), παραβίασε θεμελιώδεις αρχές της ασκήσεως της διακριτικής ευχέρειας, επειδή στηρίχθηκε κατά τον υπολογισμό του όγκου των συναλλαγών των βιομηχανικών κλάδων σε πεπαλαιωμένα στοιχεία μολονότι υπήρχαν νέα στοιχεία.
                        
                     
         
               2.
            
            
               Δεύτερος λόγος: Υπέρβαση της διακριτικής ευχέρειας λόγω ανεπαρκούς εξετάσεως των πραγματικών περιστατικών
               
                           —
                        
                        
                           Οι προσφεύγουσες υποστηρίζουν ότι η καθής υπερέβη τη διακριτική της ευχέρεια δεδομένου ότι αυτή δεν εξέτασε ούτε έλαβε υπόψη για τον υπολογισμό του όγκου των εμπορικών συναλλαγών όλα τα προϊόντα που πράγματι παρήχθησαν από τη βιομηχανία γάλακτος. Αυτό έχει ως αποτέλεσμα τη στρέβλωση του ανταγωνισμού.
                        
                     
         
               3.
            
            
               Τρίτος λόγος: Παράβαση ουσιώδους τύπου
               
                           —
                        
                        
                           Οι προσφεύγουσες υποστηρίζουν επιπλέον ότι η καθής, κατατάσσοντας τους οικονομικούς κλάδους στο παράρτημα 3 ή 5 των κατευθυντηρίων γραμμών περί των κρατικών ενισχύσεων, παρέβη το άρθρο 296 ΣΛΕΕ, δεδομένου ότι δεν αναφέρει πουθενά πώς και βάσει ποίων στοιχείων υπολογίζεται και καθορίζεται το κριτήριο του όγκου των εμπορικών συναλλαγών. Υπό την έννοια αυτή, οι προσφεύγουσες στερούνται της δυνατότητας να ασκήσουν πραγματικά τα δικαιώματά τους.
                        
                     
         
      (1)  Ανακοίνωση της Επιτροπής — Κατευθυντήριες οδηγίες σχετικά με τις κρατικές ενισχύσεις για την προστασία του περιβάλλοντος και την ενέργεια (2014-2020) (EE C 200, σ. 1).